Jesus se wederkoms sal wees wanneer Sy koninkryk die aarde gevul het, nie wanneer die dier almal terroriseer nie. Jesus kom weer wanneer Sy vyande gemaak is 'n voetbank vir Sy voete.
Heb 10:12 maar Hy het, nadat Hy een slagoffer vir die sondes gebring het, vir altyd gaan sit aan die regterhand van God
Hein, Jesus wag vir Sy kinders om die aarde te vul met Sy heerlikheid, ons kan nie vir Hom wag nie, Hy het reeds alles gedoen wat nodig is dat God se koninkryk die aarde kan vul. In jou vertolking van die wederkoms gaan God se kinders soos vliee, afgemaai word, van die honger doodgaan, miljoene onthoof word, ens. Rerig Hein, waar is die oorwinning? Al wat jy doen is om 'n geloof van ellende te skep, wat sal manifesteer as mense dit glo. Stop dit!
Kom ek spel dit vir jou uit, jou kennis van die Bybel en geskiedenis skiet tekort. Kyk asb die video hieronder, die man sal jou verduidelik hoe die God elke mens deur die geskiedenis hanteer op die vlak waar hy is. Jou verstaan van die eindtyd is geskep deur jou ervarings, ander mense, boeke en flieks, verseker nie die Heilige Gees nie.
Ek vind dit moeilik om te glo dat die skrywer van openbaring 'n boek 25 jaar na die vernietiging van die tempel sal skryf, sonder om te noem dat die tempel reeds vernietig is en dat die Jode deur 'n helse tyd gegaan het soos jy beweer.
Mat 24:2 En Jesus sê vir hulle: Sien julle al hierdie dinge? Voorwaar Ek sê vir julle, daar sal hier sekerlik nie een klip op die ander gelaat word, wat nie afgebreek sal word nie.
Jesus is tog baie duidelik hier en daar kan geen verwarring wees nie. Sien julle al die dinge??? Die dinge wat julle sien sal alles afgebreek word. Daar staan nie 'n ander of volgende tempel nie sal afgebreek word nie, dis daardie tempel waarvoor hulle kyk wat afgebreek is, in daardie geslag, presies soos Jesus profeteer het.
Jammer Hein, maar jy gaan Jesus se profesie oor die tempel beter moet verduidelik, ek kry dit nie in jou aanhalings nie.
Mat 24:26 As hulle dan vir julle sê: Kyk, Hy is in die woestyn—moenie uitgaan nie; kyk, Hy is in die binnekamer—moet dit nie glo nie.
Met wie praat Jesus hier? Dit is tog duidelik dat Hy die mense by Hom waarsku. Hy se nie gaan waarsku die mense 2000 jaar verder nie. Mis ek iets?
Kyk hier is baie voorbeelde va vals christusse in die eerste eeu. Dink jy nie Jesus het dalk na hulle verwys nie?
Rev 13:4 En hulle het die draak aanbid wat die dier mag gegee het, en die dier aanbid en gesê: Wie is aan die dier gelyk? Wie kan teen hom oorlog voer?